Кан Ю-Вэй

Кан Ю-Вэй ()– қытайдың көрнекті ғалымы, 19 ғасырдың аяқ шеніндегі реформа жүргізу жолындағы қозғалыстың жетекшісі. Ол 1859 жылы 19 наурызда Гуандан провинциясы Наньхай уезінде дүниеге келген. 1887 жылы «Да тун шу» атты кітабын («Ұлы бірлік туралы кітап») жазды. Онда ол өзінің утопиялық әлеуметтік теориясын баяндап, қазіргі Қытайдың феодалдық қоғамын және Батыс елдерінің буржуазиялық құрылысын сынады. Кан Ю-вэй императорға меморандум жолдап, онда реформалар жүргізу жоспарын ұсынды, елді өнеркәсіп, сауда және мәдени жағынан дамыту жолдарын нұсқады. 1895 жылы Пянсюэхой реформалар клубын, ал 1898 жылы сәуірде Байогохой реформалар партиясын құрды. Шетелдегі Баохуанхой конституциялы-монархиялық ұйымының басшысы бола жүріп, елдегі Сунь Ят-сен басқарған қозғалысқа қарсы шықты. Кан Ю-Вэй 1927 жылы 31 наурызда Циньдаода дүниеден озды.М.Қ.Қаратаев,  Қазақ совет энцеклопедиясы. 4 том.

Дереккөздер

Санат:Философтар
Санат:Қытай философтары
Санат:Қытай саясаткерлері